16 évesen csatlakozott Konstantinos Plevris nacionalista Augusztus 4. Pártjához. Emellett részt vett az EOKA-B helyi szervezetének működésében. Először 1974. júliusban, a Brit Nagykövetség előtti tüntetésen tartóztatták le, melyet az Egyesült Királyságnak a Ciprus 1974-es török megszállása idején tanúsított hozzáállása elleni tiltakozásként tartottak. 1976. decemberben szintén letartóztatták, mikor Evangelos Mallios, a görög katonai junta idején állítólag kínzásokat elkövető rendőr temetéséről tudósító újságírókra támadt rá. Később technikai eljárási hibákra hivatkozva szabadon engedték. A börtönben találkozott a junta vezetőivel. Ezután csatlakozott a görög hadsereghez, és a Gyors Bevetésű Parancsnokság parancsnoka lett. 1978. júliusban ismét letartóztatták, mikor egy szélsőbaloldali csoport tagja lett, és illegális fegyver- illetve robbanóanyag-tartás miatt 1979. januárban egy év börtönbüntetésre ítélték. Ezen kívül felfüggesztették a hadseregnél betöltött pozíciójából is.